kardosdrur/scandi-wiki huggingface dataset:
Newcastle upon Tyne

Newcastle upon Tyne, normalt omtalt som Newcastle, er en by i Tyne and Wear, North East England, 166 km sydøst for Edinburgh og 446 km nord for London på den nordlige bred af floden Tyne omkring 14 km inde i landet fra Nordsøen. Newcastle er den mest befolkede by i North East, og byen danner kernen i Tyneside konurbation, der er det ottende mest befolkede byområde i Storbritannien. Newcastle er medlem af Core Cities Group og Eurocities-netværket af europæiske byer.

Newcastle var en del af Northumberland indtil 1400, hvor den blev sit eget county, en status som byen beholdt indtil den blev en del af Tyne and Wear i 1974. Personer fra Newcastle og dialekten, der tales i byen og de omkringliggende områder kaldes Geordie. Newcastle rummer Newcastle University, der er medlem af Russell Group, samt Northumbria University. Newcastle er medlem af North of Tyne Combined Authority.

Byen udviklede sig omkring en romerske bosættelse kaldet Pons Aelius og fik navn borgen som blev opført i 1080 af Robert Curthose, Vilhelm Erobrerens ældst søn. Byen voksede og blev et vigtigt centrum for uldhandel i 1300-tallet, og den blev senere et vigtigt område for kulmineindustrien. Havnen udviklede sig i 1500-tallet, og sammen mde skibsværfterne længere nede af Tyne var nogle af de størst værfter i verden.

Newcastles økonomi inkluderer adskillige virksomhedshovedkvarterer, læringscentre, teknologi, teknologi, detailhandel, turisme og kultur, og byen bidrager med £13 mia. til Storbritanniens bruttoværditilvækst. Blandt byens vartegn er fodboldklubben Newcastle United football og Tyne Bridge. Siden 1981 har der været afholdt halvmaratonløbet Great North Run, med omkring 57.000 løbere.

Transport 
Newcastle Airport blev indviet i 1935, og er beliggende 9,5 kilometer nordvest for centrum af Newcastle. I 2012 ekspederede den godt 4,3 millioner passagerer.

Kultur 
Newcastle rummer adskillige museer og gallerier, hvilket inkluderer Centre for Life med Science Village; Discovery Museum Great North Museum der viser livet i Tyneside, inklusive skibsbygning og opfindelser; og Newcastle on Tyne Museum of Antiquities der i 2009 fusionerede med Great North Museum (Hancock Museum); Seven Stories, der er nationalt center for børnebøger; Side Gallery med historisk og moderne fotokunst fra hele verden og særligt Nordengland; samt Newburn Motor Museum.

Laing Art Gallery er et kunstgalleri som gør en del af sin samling tilgængelig online.

Notable bysbørn 
Skuespilleren Rowan Atkinson, kendt for sin rolle som Mr. Bean, er født i Newcastle.

Guitaristen Hank Marvin, musikeren Sting (Gordon Matthew Thomas Sumner) og fysikeren Peter Higgs er også født i Newcastle.

Referencer

Eksterne henvisninger 

 
Byer i Nordøstengland
Metropolitan boroughs i Nordøstengland
Muhammed Iqbal

Sir Muhammed Iqbal (født 9. november 1877 i Sialkot, død 21. april 1938 i Lahore) var en digter og filosof fra det nuværende Pakistan.

Iqbal var en af de første, der stod frem for at kræve dannelsen af en selvstændig pakistansk stat. Det skete i 1930.

Digtere fra Pakistan
Filosoffer fra Pakistan
Nikki Dane

Nikki Dane, egentlig Helle Andersen (født 5. september 1974 i København), er en dansk pornomodel, der sammen med sin mand Allan Andersen leder selskabet Nikki Dane Productions. Hun blev oprindeligt landskendt under navnet "Fluffer-Helle", via en medvirken i TV3s dokumentarprogram SexOrama. Nikki Dane har medvirket i en mængde danske og svenske pornofilm, og er også meget aktiv bag kulisserne.

Filmografi 

 Big Dick (2000)
 Monas verden (2001)
 Vikingalegenden (2001)
 Iskallt begär (2002)
 Ridskolan 2: Sexskolan (2003)
Rideskolen 3: skiskolen (2005)
Rideskolen 4: Helseskolen (2006)
Rideskolen 5: Rideskolen 2007)
 Jane Bomb (2004)
Jane Bomb 2 (2006)
 Köttets lusta (2004)
 Farlig potens (2002)
 I vädurens tecken (2006)
 Besatt av sex (2006)

Kilder 

Pornoskuespillere fra Danmark
Pornomodeller fra Danmark
Lena Søeborg

Lena Søeborg (født 3. april 1965) er en dansk skulptør og installationskunstner.

Lena Søeborg voksede op i Virum nord for København og blev uddannet på Det Jyske Kunstakademi i Århus fra 1988 til 1993.

Lena Søeborgs arbejdsområde er skulpturer, installationer og udsmykninger. Hun er repræsentant for den nutidige skulpturelle kunst, gerne med udgangspunkt i dagligdags og velkendte objekter og en leg med utraditionelle materialkombinationer. Søeborg er medlem af Billedkunstnernes Forbund og kunstnersammenslutningerne Cromisterne og Ovalen. Hun har blant annet udstillet i Århus Kunstbygning, Galleri Zenit, Pakhuset i Nykøbing, Overgaden i København og på Den Fri og Charlottenborgs Efterårsudstilling. Hun blev i 2004 udnævnt til Årets kunstner i Vestsjællands Amt.

Lena Søeborg er gift med den norske dramatiker og billedkunstner . Fra 1994 til 2006 boede og arbejdet de i Bråde ved Nykøbing Sjælland. De bor nu i Norge.

Eksterne henvisninger 
 CV i BKF (Billedkunstnernes Forbund) 

Billedhuggere fra Danmark
All India Muslim League

All India Muslim League (Urdu: مسلم لیگ) var et politisk parti, der blev grundlagt i Britisk Indien i 1906. Ved Indiens deling i 1947 var partiet drivkraften bag skabelsen af Pakistan, som en muslimsk stat. Efter delingen af Britisk Indien i to selvstændige stater, forblev All India Muslim League aktivt i såvel Paktistan som i Indien.

I Pakistan stod partiet bag Pakistans første regering, men partiet blev opløst i 1950'erne efter et militærkup. En eller flere fraktioner af partiet har været ved magten i de fleste civile regeringer i Pakistan siden 1947. I Bangladesh blev partiet genoplivet i 1976 og vandt 14 pladser i parlamentet ved valget i 1979. Siden da har det dog være mindre betydningsfuldt.

I områderne af Indien, hvor der fortsat er en stor muslimsk minoritet, har partiet spillet en politisk rolle, specielt i Kerala, hvor partiet ofte deltager i en koalitionsregering med andre partier. 

Politiske partier i Indien
Politiske partier i Pakistan
Muslimske partier
Portsmouth

Portsmouth (øgenavn Pompey) er den næststørste by i Hampshire på Englands sydkyst stik nord for Isle of Wight. Portsmouth er kendt for at være den eneste britiske by på en ø, idet den primært ligger på Portsea Island. Portsmouth ligger ca. 103 km sydvest fra London og 31 km sydøst for Southampton.

Portsmouth har været en betydelig krigshavn i århundreder og er hjemsted for verdens ældste tørdok, som stadig er i brug. Byen er også hjemsted for flere berømte skibe herunder HMS Warrior, Mary Rose (og Mary Rose Museum) og Lord Nelsons flagskib, HMS Victory, der alle ligger i området kaldet Portsmouth Historic Dockyard. Selvom flådstationen er mindre end i sin storhedstid er det stadig Englands største flådestation og Royal Navy har værft og base her, ligesom Royal Marine Commandos har hovedkvarter her.
Byen har også en blomstrende kommerciel færgetrafik, der betjener destinationer på kontinentet med både gods- og passagertrafik.

Der bor  indbyggere i Portsmouth, og det er den eneste by i England med en større befolkningstæthed (6.661/km²) end London (4.984/km²). Byområdet Portsmouth Urban Area, der omfatter Fareham, Portchester, Gosport og Havant, er det 13. største byområde i Storbritannien og den største i Hampshire, med anslået 520.000 beboere i henhold til 2011-tællingen. Sammen med Southampton danner Portsmouth et storbyområde med en befolkning på over en million, hvilket er et af Storbritanniens mest folkerige storbyområder.

Bl.a. Charles Dickens, Arthur Conan Doyle, James Callaghan og Peter Sellers er fra byen.

Referencer

Eksterne henvisninger 

 Portsmouth Kommune
 Officiel Portsmouth City Guide 
 University of Portsmouth

 
Tour de France-byer
Enhedslige myndigheder i Sydøstengland
Cities i Sydøstengland
Andst Stationsby

Andst Stationsby er en bebyggelse 1,5 kilometer syd for Store Andst, i Andst Sogn, Vejen Kommune. Bebyggelsen tilhører Region Syddanmark

Andst Stationsby ligger ved Lunderskov-Esbjerg-banen mellem Lunderskov og Vejen.

I bebyggelsen ligger den gamle stationsbygning, som i dag bruges som privatbolig. I Andst Stationsby ligger det meste af sognets industri.

For mange år siden lå der også en skole i bebyggelsen, men den lukkede, og eleverne blev flyttet til Andst Skole.

Stationsby
Kerala

Kerala (Malayalam: കേരളം; Kēraḷaṁ) er en delstat i det sydvestlige Indien. Mod øst og nordøst grænser Kerala op til Tamil Nadu og Karnataka, mod vest ligger det Arabiske Hav, mod syd det Indiske Ocean og øerne Lakshadweep og Maldiverne. Kerala er en af de fire stater i det sydlige Indien.

Kerala blev en delstat 1. november 1956, med loven States Reorganisation Act. Sociale reformer fra det sene 19. århundrede blev udvidet af regeringer efter selvstændigheden, og har gjort Kerala til en af de fremmeste regioner i den 3. verden når det gælder middellevetid, folkesundhed og uddannelse. Samtidig har Kerala dog en af Indiens højeste rater af selvmord og arbejdsløshed.

Befolkningstallet i Kerala er 33.268.000 (2008), det officielle sprog er Malayalam, og hovedstaden er Thiruvananthapuram. Kerala har et stort (ca. 25% af befolkningen)  kristent mindretal.

Kerala er også blevet kendt for naturfænomenet rød regn.

Delstater i Indien
Karnataka

Karnātakā () er en af de fire sydlige delstater i Indien. Den moderne delstat Karnataka blev dannet med loven States Reorganisation Act i 1956, ved at lægge områder der var styret af Bombay, Hyderabad, delstaten Madras og Coorg ind under delstaten Mysore.

Karnatakas hovedstad Bangalore har en befolkning på over 6 millioner, mens delstaten sammenlagt har 55,868,200 indbyggere (2004). Andre store byer i delstaten er Mysore, Mangalore, Hubli-Dharwad, Davanagere, Bellary, Hassan, Shimoga og Belagavi. Kannada er delstatens oficielle sprog. Karnataka er Indiens 8. største stat og den 9. største efter befolkningsantal.

Delstater i Indien
Bangalore

Bangalore (foreslået ændret til Bengalooru eller Bengaluru) (Kannada: ಬೆಂಗಳೂರು) er hovedstaden og den største by i delstaten Karnataka i det sydlige Indien. Byen ligger på Mysore Plateauet i det sydvestlige Karnataka. Bangalore har en anslået befolkning på  indbyggere, der gør den til indiens tredjestørste by, og femtestørste bebyggede område. 

Under britisk styre udvikledes Bangalore til et center for kolonistyre i det sydlige Indien.

Efter Indiens selvstændighed i 1947 blev Bangalore en vigtig industriby, specielt inden for flyindustrien, telekommunikation, tungt maskineri, rumfart og våbenindustri. Efter liberaliseringen af den indiske økonomi er IT-industrien blomstret i Bangalore, og byen kaldes nu indiens Silicon Valley, og står for 35% af indiens softwareeksport.

Navn 
Den 11. december 2005 fortalte regeringen i Karnataka, at den havde accepteret et forslag om at omdøbe Bangalore til dets navn på kannada: Bengalaru. Navneændringen skal godkendes hos Indiens centralregering, før den finder sted.

Handelskontor 
Danmark er officielt tilstede i Bangalore i form af et handelskontor. Kontoret hjælper danske virksomheder med at finde indiske samarbejdspartnere og med etablering i Indien, samt andre eksportfremmende opgaver.

I løbet af 2013 er det planlagt at åbne et Innovation Centre Denmark-kontor i Bangladore, henlagt under henholdsvis Udenrigsministeriet og Ministeriet for Forskning, Innovation og Videregående Uddannelse.

Lufthavne 
 Bangalore International Airport

Indiens Silicon Valley 
Indiens Silicon Valley er et kaldenavn for den indiske by Bangalore. Navnet er et udtryk for den voldsomme udvikling Bangalore har gennemgået de seneste år – specielt efter internettet blev kommercialiseret. Den mest kendte Silicon Valley er beliggende i Californien, hvor de store amerikanske IT-virksomheder opererer. Bangalore har på grund af gode engelskkundskaber og en god teknologisk infrastruktur været i stand til at opnå denne vækst.

Specielt outsourcing-industrien er kommet til Bangalore. Mange store amerikanske virksomheder har outsourcet deres IT-funktioner til Indien (eller andre lande), hvilket betyder, at man i Bangalore kan se flere meget store virksomhedskomplekser tilhørende udenlandske virksomheder. De senere år er også Business Process Outsourcing (BPO) blevet stor indenfor outsourcing.

Referencer

Eksterne henvisninger 

Handelskontor i Bangalore 

Byer i Karnataka
 
Delstatshovedstæder i Indien
Conn Smythe Memorial Trophy

Conn Smythe Memorial Trophy er et trofæ der årligt gives til den NHL-spiller der bedømmes at have været den mest værdifulde spiller (MVP) i slutspillet om Stanley Cuppen. Det er medlemmerne af Professional Hockey Writers' Association der ved afstemning afgør hvem der skal tildeles trofæet. Det er ikke nødvendigvis en spiller fra det Stanley Cup-vindende hold der modtager prisen.

Afstemningen foretages under anden periode af en potentielt afgørende Stanley Cup finalekamp. Såfremt yderligere kampe skal spilles, smides de afgivne stemmer ud og processen gentages i næste kamp. Denne procedure fortsætter indtil en Stanley Cup-vinder er fundet. Trofæet uddeles af NHL's kommissær (engelsk: commissioner) umiddelbart efter afslutningen på den sidste kamp i slutspillet.

Historie 
Trofæet har fået sit navn efter Conn Smythe (1895-1980), en tidligere ejer af Toronto Maple Leafs. Trofæet blev uddelt for første gang efter sæsonen 1964-65 og den første vinder var Jean Béliveau fra Montreal Canadiens. Patrick Roy, der har vundet trofæet tre gange, er den spiller der har vundet det flest gange. Wayne Gretzky, Mario Lemieux, Bobby Orr, og Bernie Parent har hver især vundet trofæet to gange.

Fem gange er trofæet blevet tildelt en spiller fra det tabende hold i Stanley Cup-finalen, senest til Jean-Sebastien Giguere fra Anaheim Mighty Ducks i 2003.

Med bare tre undtagelser har samtlige vindere været canadiere. De tre ikke-canadiske vindere er New York Rangers' Brian Leetch fra USA der fik trofæet i sæsonen 1993-94, Sveriges Nicklas Lidström fra Detroit Red Wings der fik trofæet efter sæsonen 2001-02 og Detroits Henrik Zetterberg der vandt trofæet efter sæsonen 2007-08.

Conn Smythe Trophy Vindere 

* Spillede for det tabende hold i finalen

 (C) = center
 (RW) = højre wing
 (LW) = venstre wing
 (D) = back
 (G) = målmand

Referencer (engelsk) 
NHL.com

NHL
Sabbat

Sabbat (hebr.: שבת, shabbāt, "hvile"; Shabbos eller Shabbes som Ashkenazi-jøder udtaler det), er den ugentlige hviledag i jødedommen og enkelte kristne trosretninger. I den jødiske tradition strækker sabbatsdagen sig fra solnedgang fredag aften indtil solnedgang lørdag aften. I jødedommen findes der detaljerede regler for, hvordan dagen skal forløbe, og hvad man må udføre af arbejde. Reglerne bliver praktiseret på mange forskellige måder blandt jøder og kristne. Syvende Dags Adventistkirken har i deres navn en henvisning til, at de holder sabbat.

Helligholdelsen af sabbatten begrundes bl.a. med, at Gud ifølge skabelsesberetningen i Første Mosebog hvilede på den syvende dag efter at have skabt verden på seks dage, og at den befales i De 10 bud .

Begreb og oprindelse 
De hebræiske substantiver šabbat og šabbaton (š udtales sj) afledes af verbet šbt, der betyder „ophøre, efterlade, afslutte“. I forbindelse med objekter tager det betydningen „ophøre (med noget) = hvile (von etwas) ruhen“ så vel som „fejre“. Kausativt kan det også betyde „lade ophøre“. Det artikelløse nomen šabbat er femininum, står oprindeligt for en fastlagt hviletid og kan også være møntet på jødiske årsfester. Uden for Bibelen er det første gang nævnt på en ostrakon fra 630 f.Kr.: På det har en høstarbejder optalt det arbejde, han har udført „før hviletiden“. Forbundet med hajom (dagen) betegner šabbat i Tanakh regulært den syvende ugedag og blev efterhånden dennes navn. Nomet (šabbat) šabbaton betegner altid den regulære hviledag med totalt arbejdsforbud.

Fodnoter 

Jødiske helligdage
Humlebæk Centret

Humlebæk Centret er et lokalt indkøbscenter beliggende ved Humlebæk Station i Fredensborg Kommune i Nordsjælland, ca. 33 km nord for København.

Centret blev opført i 1976-77 ved arkitekt Erik Korshagen som et delvis overdækket center. Efter en udvidelse af centret omkring årtusindskiftet blev antallet af butikker udvidet med 10, så centret i dag har 31 butikker og spisesteder. Der blev endvidere bygget boliger i forbindelse med udvidelsen.

Der findes et bibliotek i tilknytning til centret.

Fra Humlebæk station er der kystbanetog hvert 20. minut i dagtimerne i begge retninger (hhv. Helsingør og København H / Kastrup / Malmö).

Centret ligger i gåafstand til Kunstmuseet Louisiana.

Etableret i 1977
Centret
Indkøbscentre i København og omegn
Illustrator

Illustrator er en tegner, der arbejder med at lave illustrationer.
Det vil sige billeder som forklarer, fortolker eller dekorerer en tekst eller et budskab.
Medierne en illustrator arbejder med kan være alt fra børnebøger, onlinespil til reklameannoncer.

Årligt uddeles Kulturministeriets Illustratorpris, som hædrer en særligt dygtig dansk illustrator.

Se også 
Tegner

Grafisk design
Tegninger
Stillingsbetegnelser
Ararats bjerg

Ararat er en snedækket, sovende vulkan beliggende i det nordøstlige hjørne af Tyrkiet i Iğdır provinsen, 16 km vest for den iranske grænse og 32 km syd for den armenske grænse. Bjerget rejser sig 3,611 m over det omkringliggende område og når derved en samlet højde på 5.137 m over havniveau. 
Navnet Ararats bjerg navnet kommer fra assyrisk Urartu. (kurdisk Çiyayê Agirî / Shaxi Ararat, tyrkisk Büyük Ağrı Dağı, armensk Մասիս / Masis eller Արարատ / Ararat). Det kurdiske navn, Çiyayê Agirî, betyder „ildbjerget“ (agir = ild, çiya = bjerg.) Det er det højeste bjerg i Tyrkiet. 
Teknisk set er Ararat en stratovulkan formet af flydende lava. Bjergkomplekset består af to toppe og et lava-plateau mellem dem. Sidst der var aktivitet på vulkanen var et stort jordskælv i juli 1840.

Religion 
Ararats bjerge nævnes i Bibelen. I Første Mosebog kapitel 8 beskrives det, hvordan Noa strander på Ararats bjerge, efter at jorden er blevet oversvømmet ved syndfloden. Den første latinske oversættelse af bibelen fra græsk og hebraisk, Vulgata, taler om montes Armeniae, altså ”de armenske bjerge”. Dette blev rettet i den senere katolske bibeloversættelse, Nova Vulgata til udtrykket montes Ararat, ”Ararats bjerge”. Når der snakkes om Ararats bjerge, er det, fordi arken ikke nødvendigvis strandede på Ararat, men måske på et af de nærliggende bjerge.

Politik 
Selv om Ararat i dag ligger på tyrkisk område, er bjerget nationalsymbol for armenierne, og det indgår i det armenske rigsvåben, ligesom det førhen var en del af statsvåbnet for det Armenske SSR. Tyrkiet har protesteret med henvisning til, at bjerget ligger på tyrkisk territorium, og at det derfor ikke må misbruges af hverken Sovjetunionen eller Armenien. Forklaringen ligger i, at Ararat tidligere lå inde i det armenske kongerige, og at det kun er forholdsvist sene, osmanniske erobringer, der har gjort det til en del af det nuværende Tyrkiet. 

I øvrigt besvarede den daværende sovjetiske udenrigsminister, Gromyko den tyrkiske protest med en henvisning til, at Tyrkiet fører halvmånen i sit flag, skønt hverken månen eller dele af den tilhører Tyrkiet.

Note

Eksterne henvisninger 

 Noahs Ark  på PDFnet.

Bjerge i Tyrkiet
Vulkaner i Tyrkiet
Mytologiske steder
Bibelske steder
Det Gamle Testamente
Denice Klarskov

Christina Denice Klarskov Malmros (født 18. april 1986 i Rødovre) er en dansk pornoskuespiller og iværksætter bedst kendt som Denice Klarskov eller under kunstnernavnet Denice K.

Virksomhed 
Hun er grundlægger/ejer af, DK Production et dansk porno-produktionsselskab, samt grundlægger og ejer af webcamsitet DK Webcam.

Promovering 
Hun var i en uge i 2011 gæstevært på radioshowet, Anne og de herreløse hunde – nu uden Anne på ANR (Aalborg Nærradio).

Filmografi 
 Virgin Surgeon 3 (2004), Zero Tolerance Entertainment
 Young Harlots: The Academy (2006), Harmony Films
 Sex Is a Deadly Game (2007), Zentropa
 My Wife's Best Friend, (2007), VIVID Entertainment instrueret af Paul Thomas
 5 Blondes, (2007), VIVID Entertainment
 North Pole #55, (2007), Peter North
 Briana Extreme, (2009), VIVID Entertainment
 Crazy for Pussy 3, (2011), Silver Sinema

Priser 
 XRCO Award 2008-nomineret – Unsung Siren
 AVN Award 2010-nomineret – Best Group Sex Scene – Ben Dover's Busty Babes

Litteratur

Referencer

Eksterne henvisninger 

 Club Denice 
 
 DK Production – Officiel hjemmeside 

Pornoskuespillere fra Danmark
Pornomodeller fra Danmark
Iværksættere fra Danmark
Sem, Kam og Jafet

Sem, Kam og Jafet er Noas tre sønner, som i følge myten sejler med ham i arken da syndfloden bryder ud. De har hver deres familie med i arken og bliver efter syndfloden stamfædre til alle mennesker på jorden, idet alt andet liv er blevet udslettet.

Deres slægter er optegnet i Første Mosebog i Bibelen (1 Mos 10 om "Folkeslagene på jorden").

Sems sønner: Elam, Assur, Arpakshad, Lud og Aram.

Kams sønner: Kush, Misrajim, Put og Kana'an.

Jafets sønner: Gomer, Magog, Madaj, Javan, Tubal, Meshek og Tiras.

Eksterne henvisninger 
 Sem, Kam og Jafet på engelsk Wiki

Personer i Det Gamle Testamente
Hotel Hunger

Hotel Hunger er et dansk rockband dannet i 1985 i København. Beskrives i ældre Danske Musik-Leksikon: "Hotel Hunger gik fra at være et pompøst klingende indierock-band i 1980'erne til et respekteret og originalt melodisk rockorkester i 1990'erne".

Gruppen hed oprindeligt Baby Hotel Hunger, men i 1987 forkortede de navnet til det nuværende. Blandt gruppens mest kendte og succesfulde sange er "Sitting in a Room" fra Mars Needs Guitars fra 1995. Sangen nåede tiendepladsen på Tjeklisten. Nummeret bliver stadig spillet med jævne mellemrum på DRs radiokanaler.

Flere af bandmedlemmerne er blevet skiftet ud, men i dag er det:
Jimmy Jørgensen (vokal)
Michael Ziegler (bas)
Henrik Botoft Andersen (guitar)

Bandet har i alt udgivet ni album samt en opsamlings-cd, der blev udgivet i slutningen af april 2006.

Diskografi 
This Is Where the Fun Starts (1989)
Waiting for Alice (1992)
As Long As (1994)
Frankie My Dear I Don´t Give a Damn (1994)
Mars Needs Guitars (1995)
Happy Hour (1996)
Get Your Hands Off (1998)
All That You Can Eat (2001)
Who Do You Want to Be (2002)
Godspeed (2004)

Referencer

Eksterne henvisninger 
Hotel Hungers hjemmeside 

Rockgrupper fra Danmark
Har spillet på Roskilde Festival
Musikgrupper fra 1985
Southampton

Southampton er en by i Hampshire på Englands sydkyst. Byen har omkring 253.651 indbyggere, og tælles oplandet med, er der lidt over 1 million indbyggere (2011). Southampton ligger 110 kilometer sydøst for London og er en vigtig havneby for krydstogtskibe. Det var fra denne havneby, at det britiske passagerskib Titanic stævnede ud på sin første og sidste rejse.

Efter at romerne havde indledt deres erobring af Storbritannien, 43 år efter vor tidsregning, gjorde de byen til en vigtig, befæstet handelsby under navnet Clausentum.

Da normannerne indtog England, efter slaget ved Hastings i 1066, kom Southampton til at spille en vigtig rolle som transithavn mellem Englands daværende hovedstad, Winchester, og Normandiet i Frankrig. Southampton Castle blev opført, først i træ, men i 1100-tallet ombygget til sten.

Under anden verdenskrig fik havnebyen atter en afgørende rolle, da mange allierede landgangsfartøjer og andre krigsskibe sejlede ud herfra under D-dag.

Southampton er hjemsted for fodboldklubben Southampton F.C.

Noter 

 
Enhedslige myndigheder i Sydøstengland
Ipswich

Ipswich er en by i Suffolk i England med  indbyggere. Byen er den tredjestørste i East Anglia. Ipswich er specielt kendt for sit fodboldhold, Ipswich Town FC.

Den danske kvinde Inga Lockington har tidligere været borgmester i byen.

Referencer

Eksterne henvisninger 

 Ipswich Borough Council

 
Enhedslige myndigheder i Østengland
County towns i Storbritannien
Exeter

Exeter er en by i Devon i det sydvestlige England med  indbyggere. Byen er placeret ved floden Exe og er mest kendt for sin domkirke og universitet. Byen har sit eget fodboldhold Exeter City F.C.

Romerne kaldte byen Isca Dumnoniorum og Exeter er desuden beskrevet i Domesday Book.
I dag har byen flere velbaverede ruiner fra middelalderen bl.a. Rougemont Castle, Old Exe Bridge og dele af bymuren.

Referencer

Eksterne henvisninger 

 

 
Cities i Sydvestengland
Distrikter i Sydvestengland
County towns i Storbritannien